**Albert Pla**, nado en Sabadell o 22 de setembro de 1966, é un cantautor catalán que canta indistintamente en catalán e castelán. As súas cancións mostran unha particular visión da vida propia dunha personalidade extrema, ás veces con polémicos contidos, e en ocasións con certo toque infantil.

Traxectoria
-----------

Colaborou con Manolo Kabezabolo, Roberto Iniesta (Extremoduro), Fermin Muguruza (Kortatu, Negu Gorriak), Quimi Portet (El Último de la Fila), Kase.O (Doble V) e Quico Pi de la Serra, entre outros. En máis dunha ocasión participou en homenaxes a Pau Riba e Jaume Sisa. Colaborou con Estopa no álbum "Estopa X Anniversarivm", na canción "Joaquín el necio".

Canda Muchachito (Muchachito Bombo Infierno), El Canijo de Jerez (Los Delinqüentes), Lichis (La Cabra Mecánica) e Tomasito, formou o grupo La Pandilla Voladora. Fixo unha xira, ademais de gravar o sinxelo "Del deporte también se sale".

A súa canción "Sufre como yo" forma parte da banda sonora da película *Carne trémula* (1997), de Pedro Almodóvar.

### Cinema e teatro

Traballou en producións cinematográficas como *Airbag*, de Juanma Bajo Ulloa; *A los que aman*, de Isabel Coixet; e *Honor de caballería*, de Albert Serra. Tamén foi o protagonista da obra teatral *Caracuero* de Helmut Krausser, con máis de 150 representacións. En decembro de 2009 protagonizou a obra teatral "Llits" (Camas), no papel do acróbata Lectus.

Polémicas
---------

Algunhas das súas cancións, como "La dejo o no la dejo" (en que dubida se seguir coa moza ou delatala á policía pola pertenza desta a unha banda terrorista) ou "Carta al rey Melchor", foron obxecto de polémica. Estiveron a piques de non seren publicadas. No caso da segunda, chamada orixinalmente "Carta al rey", houbo que modificar o título.

En outubro de 2013 manifestou que "sempre lle dera noxo ser español", e mostrou o seu apoio á independencia de Cataluña. Tras esas declaracións, foi suspendido un concerto que tiña previsto dar en Xixón.

Discografía
-----------

Concerto en Bueu, con Diego Cortés e Tino di Geraldo
* *Ho sento molt* (PDI 1989)
* *Aquí s'acaba el que es donava* (PDI 1990)
* *Una MM... lligada amb un cordill* (2 CD's - PDI 1991)
* *No sólo de rumba vive el hombre* (BMG Ariola 1992)
* *Supone Fonollosa* (BMG Ariola 1995)
* *Veintegenarios en Alburquerque* (BMG Ariola 1997)
* *Anem al llit* (BMG Ariola 2002)
* *Cançons d'amor i droga* (2 CD's - BMG Ariola 2003)
* *Vida y milagros* (CD + DVD en directo - BMG Ariola 2006)
* *La diferencia* (El Volcán 2008)
* *Concert a París* (falso directo con Joan Miquel Oliver, 2010)
* *Somiatruites* (con Pascal Comelade, 2011)
* *Miedo* (2018)

Obra
----

* *España de mierda* (novela). Roca Editorial, 2015
* *España en guerra* (novela). Desacorde Ediciones, 2020

Notas
-----

1. ↑  "Albert Pla: 'A mí siempre me ha dado asco ser español, y espero que a todo el mundo'". La Nueva España. 16 de outubro de 2013. Consultado o 25 de setembro de 2015.

Véxase tamén
------------

### Ligazóns externas

* Web oficial de Albert Pla
* 1997 Biografía, letras, entrevista Arquivado 03 de novembro de 2006 en Wayback Machine. *(en castelán)*
* + 1997 *(en castelán)*
* Entrevista 1999 *(en castelán)*
* Entrevista 2002 *(en castelán)*
* 2006 El malo de la película *(en castelán)*
* Concerto de presentación do seu último disco

|  |  |
| --- | --- |
| Control de autoridades | 
* Wd: Q942636
* WorldCat
* VIAF: 60949805
* AllMusic: mn0000616463
* AlloCiné: 250425
* BNE: XX1139687
* BNF: 14216451q
* CANTIC: a10689837
* Discogs: 467710
* GEC: 0246022
* GND: 1056307552
* IMDb: nm0686320
* ISNI: 0000000081401092
* LCCN: n2005030516
* MusicBrainz: ID
* Songkick: 501459
* SUDOC: 152842837
* TMDb: 1331701

 |